האופרה של לייפציג

האופרה של לייפציג (בגרמנית: Oper Leipzig) הוא בית אופרה ולהקת אופרה בכיכר אוגוסטוס בלייפציג, גרמניה.

היסטוריה
שנת ייסוד האופרה של לייפציג היא 1693, ומכאן שהיא השלישית לוותק באירופה, אחרי לה פניצ'ה בוונציה, איטליה והאופרה הממלכתית של המבורג בגרמניה. המנצח על רבות מן האופרות המוקדמות הללו בבית האופרה המקורי היה גאורג פיליפ טלמן.

לאופרה של לייפציג אין תזמורת אופרה משלה - תזמורת הגוונדהאוס של לייפציג ממלאת תפקיד זה. הקשר הזה החל בשנת 1766 בביצועי הזינגשפיל Die verwandelten Weiber של יוהאן אדם הילר.

בית האופרה, 1868

התיאטרון הקודם (Neues Theater, בגרמנית) נחנך ב-28 בינואר 1868 ב"פתיחה ליובל" מאת ובר והפתיחה לאיפיגניה באאוליס של גלוק, וכן המחזה איפיגניה בטאוריס מאת גתה. משנת 1886 עד 1888 היה גוסטב מאהלר משנה למנצח; ארתור ניקיש היה המנצח הראשי. חילוקי הדעות בין השניים היו רבים, וגם כאשר החליף אותו מאהלר בתפקיד עקב התערערות בריאותו של ניקיש, נתקל ביחס עוין מצד התזמורת. בהפצצה אווירית בליל ה-3 בדצמבר 1943, חלק מהפצצת לייפציג במלחמת העולם השנייה, נהרס התיאטרון, כמו כל שאר התיאטראות בלייפציג.

בית האופרה, 1960
בניית בית התיאטרון המודרני החלה ב-1956. התיאטרון נחנך ב-8 באוקטובר 1960 בביצוע המייסטרזינגר מנירנברג של וגנר.

מאז 2009, אולף שירמר הוא המנהל המוזיקלי הכללי; בשנת 2011 נבחר למנהל אמנותי לתקופה של חמש שנים.

מנהלים מוזיקליים כלליים
 ארתור ניקיש (1878)
 גוסטב מאהלר (1888-1886)
 אוטו לוהזה (1912)
 גוסטב ברכר 1923
 פאול שמיטץ 1932
 הלמוט זיידלמן 1951
 פאול שמיטץ 1964
 לותאר צגרוסק 1992-1990
 יירי קוט 1993
 מיכאיל יורובסקי 1999
 ריקרדו שאיי 2008-2005
 אולף שירמר 2009 - ממשיך

קישורים חיצוניים

 
 Interview with Damien Diaz, Principal Dancer under Uwe Scholz

הערות שוליים

ערכים שבהם תבנית בריטניקה אינה מתאימה
לייפציג
תרבות
לייפציג